
Egyetemista lét és munkaerő-piaci szocializáció

Dolgozatomban kutatom: az önkéntes munkát és a fizetett munkát végző hallgatók munkamotivációit; kulturális és anyagi hátterét; ez mennyiben befolyásolja a munkaválasztást; és mely önkéntes munka típusok rajzolódnak ki a hallgatók körében.
Kutatásomban kvalitatív, félig strukturált interjús módszert használtam, melynek alanyai a Debreceni Egyetem önkéntes munkát és fizetett munkát végző hallgatói.
Dolgozatom újszerűsége, hogy a hazai szakirodalomban, ebben a formában még nem hasonlították össze a diákok különböző típusú munkavégzését, és annak motivációit.
Elméleti hátterem Bourdieu tőkeelmélete és az emberi tőke elmélete (Schultz) mely alapja az önkéntes és fizetett munka hasznosulásának is.
Eredményeim szerint a jobb anyagi hátterűek, inkább önkéntes munkát végeznek, a hátrányosabb helyzetűek pedig a fizetett diákmunkát választják. A fizetett munkavégzést a pénzszerzés motiválja, míg az önkéntes munkát a kapcsolati  tőke bővítése, tapasztalatszerzés és az önéletrajzba való beírhatóság. Megjelenik az újfajta önkéntesség egyik új típusa, miszerint az önkéntes munkát, a szakmai gyakorlat korábbi helyszínén végzik.



